Príloha č. 4

Medzinárodná konferencia práce

Odporúčanie 194

Odporúčanie o zozname chorôb z povolania a o registrovaní a oznamovaní pracovných úrazov a chorôb z povolania, ktoré konferencia prijala na svojom deväťdesiatom zasadnutí
 v Ženeve 20. júna 2002

International Labour Conference

Recommendation 194

RECOMMENDATION CONCERNING THE LIST OF OCCUPATIONAL DISEASES AND THE RECORDING AND NOTIFICATION OF OCCUPATIONAL ACCIDENTS AND DISEASES, 
ADOPTED BY THE CONFERENCE AT ITS NINETIETH SESSION, 
GENEVA, 20 JUNE 2002

Conférence internationale du Travail

Recommandation 194

RECOMMANDATION CONCERNANT LA LISTE DES MALADIES PROFESSIONNELLES ET L’ENREGISTREMENT ET LA DÉCLARATION DES ACCIDENTS DU TRAVAIL ET DES MALADIES PROFESSIONNELLES, ADOPTÉE PAR LA CONFÉRENCE  
Ŕ SA QUATRE-VINGT-DIXIČME SESSION, 
GENČVE, 20 JUIN 2002

        Pôvodný text
          AUTHENTIC TEXT
          TEXTE  AUTHENTIQUE

Ministerstvo práce, sociálnych vecí a rodiny Slovenskej republiky – sekcia medzinárodných vzťahov – odbor zahraničných vzťahov a protokolu

Overený preklad pôvodného textu Odporúčania Medzinárodnej organizácie práce o zozname chorôb z povolania a o registrovaní a oznamovaní pracovných úrazov a chorôb z povolania č. 194 z roku 2002 

Vydalo: Ministerstvo práce, sociálnych vecí a rodiny Slovenskej republiky – sekcia medzinárodných vzťahov – odbor zahraničných vzťahov a protokolu Bratislava august 2002  
O D P O R Ú Č A N I E   1 9 4

Odporúčanie Medzinárodnej organizácie práce o zozname chorôb z povolania a o registrovaní a oznamovaní pracovných úrazov a chorôb z povolania č. 194 z roku 20021)

Generálna konferencia Medzinárodnej organizácie práce,

ktorú do Ženevy zvolala Správna rada Medzinárodného úradu práce a ktorá sa zišla 3. júna 2002 na svojom 90. zasadnutí,

berúc na vedomie ustanovenia Dohovoru a Odporúčania MOP o bezpečnosti a zdraví v zamestnaní a o pracovnom prostredí č. 155 z roku 1981, ako aj Dohovoru a Odporúčania MOP o službách pracovného lekárstva z roku 1985,

berúc tiež na vedomie zoznam chorôb z povolania s dodatkom z roku 1980, ktorý tvorí prílohu k Dohovoru MOP o dávkach pri pracovných úrazoch č. 121 z roku 1964,

zvažujúc potrebu posilniť postupy identifikovania, registrovania a oznamovania pracovných úrazov a chorôb z povolania s cieľom zistenia ich príčin, zavedenia preventívnych opatrení, podpory harmonizácie systémov registrovania a oznamovania a zlepšenia procesu odškodnenia v prípade pracovných úrazov a chorôb z povolania,

zvažujúc potrebu pre zjednodušenie postupov pri aktualizácii zoznamu chorôb z povolania,

rozhodnúc prijať niektoré návrhy týkajúce sa registrovania a oznamovania pracovných úrazov a chorôb z povolania a pravidelného preskúmavania a aktualizácie zoznamu chorôb z povolania, čo je piaty bod programu zasadnutia,

určujúc, že tieto návrhy majú mať formu odporúčania,

prijíma2) dvadsiateho júna dvetisícdva toto odporúčanie, ktoré sa môže uvádzať aj ako Odporúčanie o zozname chorôb z povolania z roku 20023).

1. Pri zostavovaní, preskúmavaní a uplatňovaní systémov registrovania a oznamovania pracovných úrazov a chorôb z povolania príslušný úrad má zohľadniť Sústavu praktických zásad a pravidiel o registrovaní a oznamovaní pracovných úrazov a chorôb z povolania z roku 1966 a iné sústavy praktických zásad alebo sústavy smerníc vzťahujúce sa na tento predmet, ktoré v budúcnosti schváli Medzinárodná organizácia práce.

2. Príslušný úrad by mal metódami v súlade s vnútroštátnymi podmienkami a praxou, a ak treba aj po etapách, po konzultácii s najreprezentatívnejšími organizáciami zamestnávateľov a najreprezentatívnejšími organizáciami pracovníkov4), zaviesť celoštátny zoznam chorôb z povolania na účely registrovania, oznamovania a keď je to možné aj odškodňovania, ktorý má:
a) na účely prevencie, registrovania, oznamovania a odškodňovania zahŕňať aspoň choroby uvedené v Prílohe I Dohovoru o dávkach pri pracovnom úraze z roku 1964 v znení z roku 19805),

b) zahŕňať podľa možnosti ostatné choroby uvedené v zozname chorôb z povolania v prílohe tohto odporúčania,

c) zahŕňať podľa možnosti časť s názvom “Prípady s podozrením na chorobu z povolania”.

3. Zoznam chorôb z povolania pripojený k tomuto odporúčaniu by sa mal pravidelne preskúmavať a aktualizovať na trojstranných zasadnutiach expertov zvolaných Správnou radou Medzinárodného úradu práce. Akýkoľvek takto vytvorený zoznam chorôb z povolania sa predloží na schválenie Správnej rade Medzinárodného úradu práce a po schválení nahradí predchádzajúci zoznam a oznámi sa členom Medzinárodnej organizácie práce.

4. Celoštátny zoznam chorôb z povolania by sa mal preskúmavať a aktualizovať so zreteľom na najnovší zoznam vytvorený v súlade s odsekom 3.

5. Každý člen má oznámiť svoj celoštátny zoznam chorôb z povolania Medzinárodnému úradu práce vždy po jeho zostavení alebo revízii s cieľom uľahčiť periodické preskúmanie a pravidelnú aktualizáciu zoznamu chorôb z povolania pripojeného k tomuto odporúčaniu.
6. Každý členský štát má každoročne poskytovať Medzinárodnému úradu práce úplné štatistiky o pracovných úrazoch a o chorobách z povolania a ak je to vhodné, aj o nebezpečných udalostiach a o úrazoch pri dochádzke do práce, aby sa uľahčila medzinárodná výmena a porovnanie týchto štatistík.

Príloha

Zoznam chorôb z povolania

1.	Choroby spôsobené látkami

1. 1.  Choroby spôsobené chemickými látkami

1.1.1.	 Choroby spôsobené berýliom alebo jeho toxickými zlúčeninami

1.1.2.	 Choroby spôsobené kadmiom alebo jeho toxickými zlúčeninami

1.1.3.	 Choroby spôsobené fosforom alebo jeho toxickými zlúčeninami

1.1.4.	 Choroby spôsobené chrómom alebo jeho toxickými zlúčeninami

1.1.5.	 Choroby spôsobené mangánom alebo jeho toxickými zlúčeninami

1.1.6.	 Choroby spôsobené arzénom alebo jeho toxickými zlúčeninami

1.1.7.	 Choroby spôsobené ortuťou alebo jej toxickými zlúčeninami

1.1.8.	 Choroby spôsobené olovom alebo jeho toxickými zlúčeninami

1.1.9.	 Choroby spôsobené fluórom alebo jeho toxickými zlúčeninami

1.1.10.	Choroby spôsobené disulfidom uhlíka

1.1.11.	Choroby spôsobené toxickými halogénovými derivátmi alifatických alebo aromatických uhľovodíkov

1.1.12.	Choroby spôsobené benzénom alebo jeho toxickými homológmi

1.1.13.	Choroby spôsobené toxickými nitro- a amino-derivátmi benzénu alebo jeho homológmi

1.1.14.	Choroby spôsobené nitroglycerínom  alebo inými estermi kyseliny dusičnej

1.1.15.	Choroby spôsobené alkoholmi, glykolmi alebo ketónmi

1.1.16.	Choroby spôsobené týmito dusivými látkami: oxid uhoľnatý, kyanid vodíka alebo jeho toxické deriváty, sulfid vodíka

1.1.17.	Choroby spôsobené akrylonitrilom

1.1.18.	Choroby spôsobené oxidmi dusíka

1.1.19.	Choroby spôsobené vanádiom alebo jeho toxickými zlúčeninami

1.1.20.	Choroby spôsobené antimónom alebo jeho toxickými zlúčeninami

1.1.21.	Choroby spôsobené hexánom

1.1.22.	Choroby zubov spôsobené anorganickými kyselinami

1.1.23.	Choroby spôsobené farmaceutickými látkami

1.1.24.	Choroby spôsobené táliom alebo jeho zlúčeninami

1.1.25.	Choroby spôsobené osmiom alebo jeho zlúčeninami

1.1.26.	Choroby spôsobené selénom alebo jeho zlúčeninami

1.1.27.	Choroby spôsobené meďou alebo jej zlúčeninami
1.1.28.	Choroby spôsobené cínom alebo jeho zlúčeninami

1.1.29.	Choroby spôsobené zinkom alebo jeho zlúčeninami

1.1.30.	Choroby spôsobené ozónom, fosgénom

1.1.31.	Choroby spôsobené dráždivými látkami: benzochinónom a inými látkami, ktoré dráždia očnú rohovku

1.1.32.	Choroby spôsobené akýmikoľvek ďalšími chemickými látkami, ktoré nie sú uvedené v predchádzajúcich bodoch 1.1.1 až 1.1.31, a ak existuje súvislosť medzi vystavením pracovníka týmto chemickým látkam a zistenými chorobami

1.2.  Choroby spôsobené fyzikálnymi látkami

           1.2.1.  Poruchy sluchu spôsobené hlukom

           1.2.2. Choroby spôsobené vibráciami (poruchy 
           svalov, šliach, kostí, kĺbov, periférnych ciev
           alebo periférnych nervov)

           1.2.3. Choroby spôsobené prácou v stlačenom
           vzduchu

           1.2.4. Choroby spôsobené ionizujúcim žiarením

           1.2.5. Choroby spôsobené tepelným žiarením

           1.2.6. Choroby spôsobené ultrafialovým
           žiarením

           1.2.7. Choroby spôsobené extrémnou teplotou
           (napr. slnečný úpal, podchladenie)

           1.2.8. Choroby spôsobené akýmikoľvek ďalšími 
           fyzikálnymi látkami, ktoré nie sú uvedené v
           predchádzajúcich bodoch 1.2.1 až 1.2.7 a 
           ak existuje priama súvislosť medzi
           vystavením pracovníka týmto 
           fyzikálnym látkam a zistenými chorobami

           1.3. Choroby spôsobené biologickými látkami

1.3.1.	Infekčné alebo parazitárne choroby získané v priebehu výkonu povolania, pri ktorom existuje osobitné riziko kontaminácie

2.	Choroby podľa zasiahnutých orgánových systémov

1.1.	Choroby dýchacích ciest spôsobené výkonom
                    povolania

          2.1.1. Zaprášenie pľúc spôsobené
                    sklerenchymatickým minerálnym prachom
                    (silikóza, antrakosilikóza, azbestóza) a
                    silikotuberkulóza, za predpokladu, že
                    silikóza je prevládajúcim faktorom
                    spôsobujúcim výslednú neschopnosť alebo
                    smrť

2.1.2.	Bronchopulmonárne choroby spôsobené prachom z tvrdých kovov

2.1.3.	Bronchopulmonárne choroby spôsobené prachom z bavlny, ľanu, konope alebo sisalu (byssinóza)

2.1.4.	Astma ako choroba z povolania spôsobená látkami vyvolávajúcimi precitlivenosť alebo uznanými dráždivými látkami, ktoré sú uznané ako súčasť pracovného postupu
2.1.5.	Získaná alergická alveolitída spôsobená vdychovaním organických prachov, ako je to určené vnútroštátnym zákonodarstvom

2.1.6.	Sideróza

2.1.7.	Chronické obštrukčné pľúcne choroby
2.1.8.	Choroby pľúc spôsobené hliníkom

2.1.9.	Poruchy horných dýchacích ciest spôsobené uznanými látkami, ktoré spôsobujú precitlivenosť, alebo dráždivými látkami vyskytujúcimi sa v pracovnom procese

2.1.10.	Akékoľvek iné choroby dýchacích ciest, ktoré nie sú uvedené v predchádzajúcich bodoch 2.1.1 až 2.1.9, spôsobené nejakou látkou, ak existuje priama súvislosť medzi vystavením pracovníka týmto látkam a zistenou chorobou

2.2. Kožné choroby spôsobené výkonom povolania

          2.2.1. Kožné choroby spôsobené fyzikálnymi,
          chemickými alebo biologickými látkami,  ktoré
          nie sú zahrnuté do iných bodov

2.2.2. Vitiligo ako choroba z povolania

          2.3. Poruchy svalov a kostry spôsobené výkonom
                 povolania

2.3.1.	Choroby svalov a kostry spôsobené špecifickými pracovnými činnosťami alebo pracovným prostredím, ak sú prítomné rizikové faktory. 

          Príklady týchto činností alebo prostredia
          zahŕňajú:

(a)	rýchle alebo opakované pohyby
(b)	veľká námaha
(c)	priveľká koncentrácia mechanickej sily
(d)	nevhodné alebo iné ako neutrálne
                              polohy
(e)	vibrácie

                   Lokálny chlad alebo chladné prostredie
                   môžu zväčšiť riziko

3.	Rakovina ako choroba z povolania

3.1. Rakovina spôsobená nasledujúcimi látkami

3.1.1.	Azbest

3.1.2.	Benzidín a jeho soli

3.1.3.	Dvojitý chlorometyl éter (BCME)

3.1.4.	Chróm a jeho zlúčeniny

3.1.5.	Uhoľné dechty a uhoľné dechtové asfalty alebo sadze

3.1.6.	Beta-naftylamín

3.1.7.	Vinylchlorid

3.1.8.	Benzén alebo jeho toxické homológy

3.1.9.	Toxické nitro- a amino-deriváty benzénu alebo jeho homológov

3.1.10.	Ionizujúce žiarenie

3.1.11.   Decht, asfalt, bitúmen, minerálny olej,
              antracén alebo  zlúčeniny, produkty alebo 
              zvyšky týchto látok

3.1.12. Emisie z koksárenskej pece

3.1.13.  Zlúčeniny niklu

3.1.14. Drevný prach

3.1.15. Rakovina spôsobená akýmikoľvek inými 
            látkami, ktoré nie sú uvedené v
            predchádzajúcich bodoch 3.1.1 až 3.1.14, ak
            existuje  priama súvislosť medzi vystavením
            pracovníka týmto látkam a
            zistenou rakovinou

4.	Iné choroby

            4.1. Nystagmus baníkov

Uvedený text odporúčania je pôvodný a riadne sa prijal v priebehu deväťdesiateho zasadnutia Generálnej konferencie Medzinárodnej organizácie práce, ktoré sa konalo v Ženeve a bolo vyhlásené za skončené 20. júna 2002.

       Na dôkaz toho sme pripojili svoje podpisy 21. júna 2002:
                                             
prezident konferencie
JEAN-JACQUES ELMIGER

                         generálny riaditeľ Medzinárodného úradu práce
                                                 JUAN  SOMAVIA 

       Text odporúčania, ako je tu uvedený, je presnou kópiou pôvodného textu, ktorý podpísal prezident Medzinárodnej konferencie práce6) a generálny riaditeľ Medzinárodného úradu práce.

       Overená, presná a kompletná kópia.

                      Za generálneho riaditeľa Medzinárodného úradu práce:
			                                
    DOMINICK  DEVLIN v. r.
právny poradca Medzinárodného úradu práce

• • • • •

Overený preklad pôvodného textu Odporúčania Medzinárodnej organizácie práce o zozname chorôb z povolania a o registrovaní a oznamovaní pracovných úrazov a chorôb z povolania č. 194 z roku 2002: PhDr. Milan Májek, tlmočník pre francúzsky jazyk a nemecký jazyk, riadne vymenovaný a zapísaný do zoznamu tlmočníkov Krajským súdom v Bratislave, číslo dekrétu Spr. 1415/82 z 10. júna 1982 podľa zákona č. 36/1967 Zb. o znalcoch a tlmočníkoch v znení neskorších predpisov a vyhlášky č. 263/1996 Z. z., ktorou sa vykonáva zákon č. 36/1967 Zb. o znalcoch a tlmočníkoch v znení neskorších predpisov. Tento preklad sa zhoduje s priloženým pôvodným francúzskym textom uvedeného odporúčania. V Bratislave 20. 8. 2002. PhDr. Milan Májek v. r.	

       Recenzia prekladu a odborná spolupráca: JUDr. Boris Vavro, odbor zahraničných vzťahov a protokolu Ministerstva práce, sociálnych vecí a rodiny Slovenskej republiky. V Bratislave 24. 8. 2002. JUDr. Boris Vavro v. r.

       Redakčná úprava a spracovanie poznámok pod čiarou: JUDr. Boris Vavro, odbor zahraničných vzťahov a protokolu Ministerstva práce, sociálnych vecí a rodiny Slovenskej republiky. V Bratislave  26. 8. 2002. JUDr. Boris Vavro v. r.